  **ΑΔΑ: 9Σ6ΞΩΕΤ-ΞΩΚ**

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΚΑΤΕΡΙΝΗΣ Κατερίνη 8 Ιουλίου 2025**

**ΟΙΚΟΝΟΜΙΚΗ ΥΠΗΡΕΣΙΑ Αριθ. πρωτ. οικ. 30926**

**ΠΕΡΙΛΗΠΤΙΚΗ ΔΙΑΚΗΡΥΞΗ**

Ο Αντιδήμαρχος Κατερίνης

προκηρύσσει

Δημόσιο Ηλεκτρονικό Ανοικτό Διαγωνισμό για την «Προμήθεια γραφικής ύλης και ειδών γραφείου, εντύπων, χαρτιού εκτύπωσης, φωτοαντιγραφικού υλικού, εκτυπώσεων και αναλωσίμων μηχανογράφησης για τις ανάγκες των υπηρεσιών του Δήμου Κατερίνης», προϋπολογισμού **131.745,72ευρώ, πλέον (Φ.Π.Α.24%) 31.618,97 ευρώ, σύνολο 163.364,69 ευρώ με Φ.Π.Α.** με κριτήριο επιλογής την πιο συμφέρουσα προσφορά από οικονομική άποψη, που βασίζεται μόνο στην τιμή.

Το αντικείμενο του διαγωνισμού χωρίζεται σε οκτώ τμήματα, ως εξής:

**ΤΜΗΜΑ 1.** Προμήθεια γραφικής ύλης και ειδών γραφείου, ενδ. προϋπ/σμού 16.670,60 € χωρίς ΦΠΑ, **ΤΜΗΜΑ 2.** Προμήθεια εντύπων, ενδ. προϋπ/σμού 9.852,51 € χωρίς ΦΠΑ, **ΤΜΗΜΑ 3.** Προμήθεια χαρτιού εκτύπωσης, ενδ. προϋπ/σμού 15.800,00 € χωρίς ΦΠΑ, **ΤΜΗΜΑ 4**. Προμήθεια σφραγίδων, πρ/σμού 1.640,00 € χωρίς ΦΠΑ, **ΤΜΗΜΑ 5**. Προμήθεια ειδικών εκτυπώσεων, εκδόσεων, βιβλιοδετήσεων, πρ/σμού 33.722,00 € χωρίς ΦΠΑ, **ΤΜΗΜΑ 6**. Εκτυπώσεις για εκδηλώσεις για τις ανάγκες του Δήμου Κατερίνης πρ/σμού 31.025,00 € χωρίς ΦΠΑ, **ΤΜΗΜΑ 7.** Προμήθεια αναλωσίμων για τους εκτυπωτές και τα πολυμηχανήματα του Δήμου, ενδ. πρ/σμού 8.855,00 € χωρίς ΦΠΑ, **ΤΜΗΜΑ 8.** Προμήθεια εκπαιδευτικού υλικού για τους Βρεφονηπιακούς Σταθμούς του Δήμου, ενδ. πρ/σμού 14.180,61 € χωρίς ΦΠΑ.

Προσφορές υποβάλλονται για ένα ή περισσότερα τμήματα, υπό την προϋπόθεση ότι η προσφορά θα αφορά όλα τα είδη και τις ποσότητες του τμήματος.

Η δαπάνη για τα τμήματα 1 έως και 7 θα χρηματοδοτηθεί από τον τακτικό προϋπολογισμό του Δήμου Κατερίνης από Δημοτικούς Πόρους και βαρύνει τους Κ.Α. του προϋπολογισμού των οικ. ετών 2025 και 2026.

Η δαπάνη για το Τμήμα 8 ««ΠΡΟΜΗΘΕΙΑ ΕΚΠΑΙΔΕΥΤΙΚΟΥ ΥΛΙΚΟΥ ΓΙΑ ΤΟΥΣ ΒΡΕΦΟΝΗΠΙΑΚΟΥΣ ΣΤΑΘΜΟΥΣ» περιλαμβάνεται στην Πράξη "Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβασή παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης στη Κεντρική Μακεδονία για το σχολικό έτος 2024-2025» με Κωδικό ΟΠΣ 6016681 στο Πρόγραμμα «Κεντρική Μακεδονία 2021-2027» και στην Προτεραιότητα «Προώθηση της Κοινωνικής Συνοχής στην Κεντρική Μακεδονία – Παρέμβαση του EKT+». Η πράξη συγχρηματοδοτείται από το Ευρωπαϊκό Κοινωνικό Ταμείο με Κωδικό Ενάριθμο: 2024ΕΠ00870052.

Η διάρκεια της σύμβασης ορίζεται σε δώδεκα μήνες ή μέχρι εξαντλήσεως του ποσού της σύμβασης, με δυνατότητα παράτασης για έξι μήνες χωρίς αύξηση του συμβατικού τιμήματος και χωρίς να μεταβάλλεται η συνολική φύση της σύμβασης.

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως του ν. 4412/2016 (Α' 147) «*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ*)» καθώς και του νομικού πλαισίου, όπως αναλυτικά αναφέρεται στη διακήρυξη.

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης www.promitheus.gov.gr του συστήματος. Ως καταληκτική ημερομηνία υποβολής των προσφορών στην διαδικτυακή πύλη του Ε.Σ.Η.ΔΗ.Σ, ορίζεται **η 24.07.2025 ημέρα Πέμπτη και ώρα 23:00.** Μετά την παρέλευση της καταληκτικής ημερομηνίας και ώρας δεν υπάρχει δυνατότητα υποβολής προσφοράς στο σύστημα.

Στο διαγωνισμό μπορούν να συμμετάσχουν φυσικά και νομικά πρόσωπα καθώς και ενώσεις αυτών ή συνεταιρισμοί, τα οποία είναι εγκατεστημένα α) σε κράτος – μέλος της Ευρωπαϊκής Ένωσης, β) σε κράτος – μέλος του Ευρωπαϊκού Οικονομικού Χώρου (ΕΟΧ) ή γ) σε άλλη χώρα των περιπτώσεων γ & δ της παρ. 1 του άρθρου 25 του Ν 4412/2016. Προκειμένου να συμμετάσχουν στο διαγωνισμό, οι ενδιαφερόμενοι οικονομικοί φορείς πρέπει να διαθέτουν ψηφιακή υπογραφή, χορηγούμενη από πιστοποιημένη αρχή.

Η εγγύηση συμμετοχής καθορίζεται σε ποσό **2.634,91 ευρώ** ποσοστό 2% επί του προϋπολογισμού χωρίς ΦΠΑ. Σε περίπτωση υποβολής προσφοράς για ένα ή περισσότερα τμήματα της σύμβασης, το ύψος της εγγύησης συμμετοχής υπολογίζεται επί της εκτιμώμενης αξίας, εκτός ΦΠΑ, του/των προσφερομένου/ων τμήματος/τμημάτων. Συγκεκριμένα για τα τμήματα της παρούσας σύμβασης, τα ποσά των εγγυήσεων συμμετοχής είναι τα εξής: **Τμήμα 1: 333,41 €, Τμήμα 2: 197,05 €, Τμήμα 3: 316,00 €, Τμήμα 4: 32,80 €, Τμήμα 5: 674,44 €, 6: 620,50 €, Τμήμα 7: 177,10 €, Τμήμα Τμήμα 8: 283,61€.**

Αρμόδιος υπάλληλος για παροχή πληροφοριών σχετικών με τον διαγωνισμό είναι η υπάλληλος του Δήμου Κατερίνης, Ιωαννίδου Ανατολή, τηλ. 2351350435, e-mail : anatoli.ioannidou@katerini.gr .

Τα συμβατικά τεύχη θα είναι αναρτημένα στην διαδικτυακή πύλη [www.promitheus.gov.gr](http://www.promitheus.gov.gr).

Αιτήματα παροχής συμπληρωματικών πληροφοριών – διευκρινίσεων υποβάλλονται ηλεκτρονικά και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης www.promitheus.gov.gr, του Ε.Σ.Η.ΔΗ.Σ. (α/α Συστήματος: **367659**).

**Ο Αντιδήμαρχος Κατερίνης**

**ΤΣΙΑΜΠΕΡΑΣ ΝΙΚΟΛΑΟΣ**